# 卷 七

## 诸 方(下)

### 头 痛

顺气和中汤

黄芪一钱半 人参一钱 白术 陈皮 当归 芍药各五分 甘草(炙) 升麻 柴胡各三分 蔓荆子 川芎 细辛各二分

水煎服。

清空膏

羌活 防风各一两 柴胡七钱 川芎五钱 甘草(炙)一两半 黄连(炒)一两 黄芩三两(一半酒制，一半炒)

为细末。每服二钱，热盏内入茶少许，汤调如膏，抹在口内，少用白汤，临卧送下。

清上泻火汤

羌活三钱 酒知母 酒黄芩各一钱半 黄芪 酒黄檗各一钱 防风 升麻各七分 柴胡 藁本 酒黄连 生地黄 甘草各五分 川芎 荆芥 蔓荆子各二分 苍术 当归各三分 细辛 红花各少许

分作二服，每服水二盏，煎一盏，去渣稍热服，食远。

补气汤

黄芪八分 甘草(炙) 当归身各二钱 柴胡 升麻各二分 细辛少许 麻黄 (炒) 苦丁香各半钱

上水煎服。

川芎散

川芎 细辛 羌活 槐花 甘草(炙) 香附子 石膏各半两 荆芥 薄荷 菊花 防风(去叉) 茵陈各一两

为末。每服二钱，食后茶清调下，日三服。忌动风物。

又方

青黛二钱半 蔓荆子 川芎各一钱二分 郁金 芒硝 细辛根各一钱 石膏一钱三分 薄荷叶二钱 红豆一粒

上为末。搐鼻。

又方

川芎 柴胡各二钱 细辛 半夏曲 人参 前胡 防风 甘菊花 甘草(炙)各一钱 薄荷少许

作一服，水二钟，姜三片，煎一钟，食后服。

又方

甘菊花 石膏 川芎 白僵蚕(生)各六钱

上为极细末。每服三钱，茶清调下。

细辛散

细辛二分 川芎七分 柴胡二钱 黄芩(酒炒)一钱 生黄芩五分 瓦粉二分 甘草(炙)一钱半 黄连(酒炒)七分 芍药五分

每服三钱，水煎，食后温服。

清震汤

升麻 苍术(泔浸一宿)各四钱 荷叶一个(全者)

为末。每服五钱，用水二钟，煎八分，食后服(升麻汤，河间云是《局方》)。

愈风饼子

川乌(炮)半两 川芎 甘菊 白芷 防风 细辛 天麻 羌活 荆芥 薄荷 甘草(炙)各一两

上为细末，水浸蒸饼为剂，捏作饼子。每服三五饼，细嚼，茶酒送下，不拘时候。

人参消风散

芎 羌活 防风 人参 茯苓(去皮) 白僵蚕(炒) 藿香叶 荆芥穗 甘草(炙) 蝉壳(去土)各二两 厚朴(去皮，姜制) 陈皮(去白)各半两

为细末。每服二钱，茶清调下。

选奇汤

防风 羌活各三钱 酒黄芩一钱(冬不用，如能食热痛加之) 甘草三钱(夏生冬炙用)

每服三钱，水煎，稍热服，食后，时时。

生熟地黄丸

生地 熟地 玄参 石斛 蜜

羌乌散

川乌 草乌各一钱(此二味俱用童便浸二宿) 细辛 羌活 片芩(酒拌炒) 甘草(炙)各五分

为末。分二服，清茶调下。

小芎辛汤

川芎三钱 细辛(洗去土) 白术各二钱 甘草一钱

水二钟，姜二片，煎八分，食远服。

透顶散

细辛(表白者)三茎 瓜蒂一个 丁香三粒 糯米七粒 脑子 麝香各一黑豆大

上将麝、脑乳钵内研极细，却将前四味研匀，另自治为末，然后入乳钵内，荡起脑、麝令匀，用瓦罐子盛之，谨闭罐口。患人随左右搐之一大豆许，良久出涎一升许则安。

红豆嗅鼻散

麻黄根(炒)半钱 苦丁香半钱 红豆十粒 羌活(烧) 连翘各三钱

上五味为末。鼻内搐之。

### 眩 晕

补肝养荣汤

当归 川芎各二钱 芍药 熟地黄 陈皮各一钱半 甘菊花一钱 甘草五分

水二钟，煎八分，食前服。

旋覆花汤

旋覆花 半夏 橘红 干姜各一两 槟榔 人参 甘草 白术各半两

锉。每服一两，姜水煎。

青黛散

猪牙皂角一个 玄胡索一分 青黛少许

上为末。水调豆许，鼻内灌之，其涎自出。先仰卧灌鼻，俟喉中酸味，即起身涎出，口咬铜钱一文任流下。

三五七散

天雄(炮去皮) 细辛(洗去土)各三两 山茱萸(去核) 干姜(炮)各五两 防风 山药(炒)各七两

为末。每服二钱，食前，温酒下。

生料正元饮

红豆(炒) 干姜(炮) 陈皮(去白)各三钱 人参 白术 甘草(炙) 茯苓(去皮)各二两 肉桂(去粗皮) 川乌(炮去皮)各两半 附子(炮去皮尖) 山药(姜汁浸炒) 川芎 乌药(去木) 干葛各一两 黄芪(炙)一两半

上为末。每服三钱，水煎，加生姜三片，枣一枚，盐少许，食前温服。

茸珠丸

好辰砂 草乌 瞿麦 黄药子各一两

上为粗末，磁碗一个，以姜汁涂炙数次，入砂在内，上铺诸药，复以盏盖了，掘一小坑，安碗在内，用熟炭五斤，煅令火尽，吹去草药灰，取辰砂研细。或只独用辰砂末，每服一钱半，淡姜汤下。或加用鹿茸去毛，切片酒浸，为末三两，和黄枣肉丸如桐子大，每服三、四十丸，人参汤调下，空心服(熟砂有毒，更宜斟酌)。

半夏白术天麻汤

天麻五分 半夏(汤洗)一钱半 白术一钱 人参 苍术 橘皮 黄芪 泽泻 白茯苓各五分 神曲一钱(炒) 大麦糵一钱半 干姜三分 黄檗二分

上㕮咀。每服半两，水二钟，煎一钟，去渣热服，食前。